จอมเตะไทยซิวทองแดง น้องเทนนิส ฟอร์มแจ่ม ศึกชิงแชมป์โลก
จอมเตะไทยคว้า 2 เหรียญทองแดง หลัง มิ้นท์ นภาพร จรณวัต และ จูเนียร์ รามณรงค์ เสวกวิหารี พลาดท่าพ่ายคู่ต่อสู้ในรอบรองชนะเลิศ ศึกเทควันโดชิงแชมป์โลก 2017 ที่เกาหลีใต้ ขณะที่ เทนนิส พาณิภัค วงษ์พัฒนกิจ เจ้าของเหรียญทองแดงโอลิมปิกเกมส์ 2016 โชว์ฟอร์มสมราคา ลิ่วรอบตัดเชือกพร้อมตุนเหรียญทองแดงในมือ,วันที่ 26 มิ.ย. การแข่งขันเทควันโดชิงแชมป์โลก 2017 ที่เมืองมูจู ประเทศเกาหลีใต้ เมื่อวันที่ 25 มิ.ย. มีจอมเตะไทยลงสนาม 3 คน ซึ่งก่อนหน้านี้ตุนเหรียญทองแดงไว้แล้วจากการเข้ารอบรองชนะเลิศ 2 คน คือรุ่น 46 กก.หญิง มิ้นท์ นภาพร จรณวัต และรุ่น 54 กก.ชาย จูเนียร์ รามณรงค์ เสวกวิหารี,เริ่มจากรุ่น 49 กก.หญิง เทนนิส พาณิภัค วงศ์พัฒนกิจ แชมป์โลกปี 2015 และเจ้าของเหรียญทองแดงโอลิมปิกเกมส์ 2016 ริโอเกมส์ และมือวางอันดับ 4 ของรายการ ลงสนามรอบ 32 คน ชนะ แคนเดลาเรีย มาร์เต จากโดมินิกัน แบบเอาต์สกอร์ยกที่ 3 ด้วยสกอร์ 29-9 คะแนน รอบ 16 คน ชนะ ทาลิสกา รีส จากบราซิล แบบเอาต์สกอร์ยกที่ 4 ด้วยสกอร์ 26-5 คะแนน รอบ 8 คน น้องเทนนิส เอาชนะ อีเพ็ค จีดัม จากตุรกี 12-4 คะแนน ผ่านเข้ารอบรองชนะเลิศ พร้อมตุนเหรียญทองแดงเพิ่มอีกคน รอบรองชนะเลิศ พาณิภัค จะพบ หยุนเต้า เหวินเหริน จากจีน ที่ชนะ คิม โซ ฮุย เจ้าของเหรียญทองโอลิมปิกเกมส์ 2016 มาได้ 8-6 คะแนน ในวันที่ 26 มิ.ย.,ส่วนผลรอบรองชนะเลิศ รุ่น 46 กก.หญิง น้องมิ้นท์ นภาพร พบ เถียน เจืองธิ จากเวียดนาม ปรากฏว่า นภาพรพ่ายไป 8-9 คะแนน ขณะที่ 54 กก.ชาย จูเนียร์ รามณรงค์ พบ ฮาดิเพอร์ ไซกาลานี อาร์มิน จากอิหร่าน ทั้งคู่ออกอาวุธแลกกันสนุก ยกสุดท้ายเสมอกัน 22-22 แต่ 15 วินาทีสุดท้าย จูเนียร์ เร่งเครื่องเอาคืนด้วยการหมุนตัวเตะแต่พลาดเสียหลักล้ม ส่งผลให้อิหร่านขึ้นนำ 23-22 คะแนน ก่อนที่อาร์มินจะเตะลำตัวปิดท้ายเอาชนะไป 25-23 คะแนน รามณรงค์ได้เพียงเหรียญทองแดงเช่นกัน
จอมเตะไทยคว้า 2 เหรียญทองแดง หลัง มิ้นท์ นภาพร จรณวัต และ จูเนียร์ รามณรงค์ เสวกวิหารี พลาดท่าพ่ายคู่ต่อสู้ในรอบรองชนะเลิศ ศึกเทควันโดชิงแชมป์โลก 2017 ขณะที่ น้องเทนนิส โชว์ฟอร์มสมราคา ลิ่วรอบตัดเชือก
นภาพร จรณวัต,รามณรงค์ เสวกวิหารี,พาณิภัค วงษ์พัฒนกิจ,เทควันโดชิงแชมป์โลก 2017,อื่นๆ